
5. napirendi pont 


Tárgy: A Berzencei Zrínyi Miklós Művelődési Ház Szervezeti és Működési Szabályzatának módosítása, jóváhagyása
Előterjesztő: Keszericze István polgármester

Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I. §-ának (4) bekezdés b) pontja alapján az önkormányzat fenntartóként jóváhagyja a közművelődési intézmény szervezeti és működési szabályzatát.
 
A Berzencei Zrínyi Miklós Művelődési Ház szervezeti és működési szabályzatát Berzence Nagyközség Önkormányzat Képviselő-testülete 2008-ban fogadta el a 45/2008.(V.27.) számú határozatával. A jelenlegi módosítás egyrészt az azóta bekövetkezett jogszabályi változásokat vezeti át, másrészt aktualizál, továbbá a művelődési ház jelenlegi szervezeti felépítését, szakmai egységeinek részletes leírását, nyitva tartási adatait érinti.
 
A Berzencei Zrínyi Miklós Művelődési Ház igazgatója elkészítette és megküldte az intézmény új szervezeti és működési szabályzatát, mely az előterjesztés mellékletét képezi.
 
Kérem a Tisztelt Képviselő-testületet, hogy szíveskedjen az előterjesztést megtárgyalni és a határozati javaslatot elfogadni.
 
Berzence, 2026. augusztus 24.

HATÁROZATI JAVASLAT I.
 
1./ Berzence Nagyközség Önkormányzat Képviselő-testülete – a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I. § (4) bekezdés b) pontja alapján – az önkormányzat fenntartásában működő Berzencei Zrínyi Miklós Művelődési Ház szervezeti és működési szabályzatát a határozat melléklete szerinti tartalommal jóváhagyja. Ezzel egyidejűleg hatályát veszti a 45/2008.(V.27.) határozattal jóváhagyott szervezeti és működési szabályzat.
Határidő:         a határozat továbbítására 15 nap
Felelős:            Keszericze István polgármester
 
2./ Berzence Nagyközség Önkormányzat Képviselő-testülete felhívja a Berzencei Zrínyi Miklós Művelődési Ház igazgatóját, hogy a jóváhagyott szervezeti és működési szabályzat alapján végezze el az intézmény valamennyi szabályzatának felülvizsgálatát.
Határidő:         2026. november 30.
Felelős:            Márton-Szűcs Brigitta igazgató

Berzence, 2026. augusztus 24.

	
	Keszericze István

	
	polgármester

Hatályos: 2026. szeptember 1. napjától.
I. ÁLTALÁNOS RENDELKEZÉSEK


· 1. A szervezeti és működési szabályzat célja


Berzence Nagyközség Önkormányzata a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban Kult. tv.) 76.§ (1) bekezdése, a 77.§ (1) bekezdése és a 78/I.§ (1) bekezdése, illetve a 91/A §. (1) bekezdése alapján közművelődési intézményként a Berzencei Zrínyi Miklós Művelődési Ház intézményt működteti.

A Szervezeti és Működési Szabályzat (továbbiakban SZMSZ) határozza meg a költségvetési szerv szervezeti felépítését, működésének belső rendjét, a belső és külső kapcsolatokra vonatkozó megállapításokat annak érdekében, hogy a jogszabályokban és az intézmény alapító okiratában rögzített cél- és feladatrendszer megvalósítható legyen.

Az SZMSZ betartása a költségvetési szerv valamennyi alkalmazottjára és egyéb foglalkoztatási, valamint tanulói jogviszonyban álló dolgozójára, tagjára nézve kötelező érvényű.

· 2. Alapelvek

A közművelődési feladatok végrehajtásában közreműködők célja a közösségi tér biztosítása, a közművelődési, tudományos, művészeti tevékenység támogatása, valamint az egészséges életmód közösségi feltételeinek elősegítése.


3. A költségvetési szerv megnevezése, meghatározása, tevékenysége


3.1. A költségvetési szerv megnevezése:

Berzencei Zrínyi Miklós Művelődési Ház

3.2. Székhelye és telephelyei:

Székhely:
7516 Berzence, Szabadság tér 2.

Telephelyek: 
Bemutatóhely, 7516 Berzence, Szabadság tér 7.

3.3. A költségvetési szerv közfeladata:

A Berzencei Zrínyi Miklós Művelődési Ház közfeladata a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7. pontjában meghatározott kulturális szolgáltatás, helyi közművelődési tevékenység támogatása; valamint a Kult. tv. 76.§ (3) bekezdés a), c), d), g) pontjaiban felsorolt közművelődési feladatok ellátása.


3.4. A költségvetési szerv alaptevékenysége:

A Berzencei Zrínyi Miklós Művelődési Ház ellátja a Kult. tv-ben és a vonatkozó egyéb jogszabályokban a számára meghatározott feladatokat, melynek keretében végzi:

· a művelődő közösségek létrejöttének elősegítését, működésük támogatását, fejlődésük segítését, a közművelődési tevékenységek és a művelődő közösségek számára helyszín biztosítását,
· a közösségi és a társadalmi részvétel fejlesztését, ennek keretében a civil társadalom önszerveződő tevékenységének erősítését,
·  az egész életre kiterjedő tanulás feltételeinek biztosítását, ennek keretében a hátrányos helyzetű rétegek kulturális elesettségének mérséklését, valamint az iskolai, az iskolarendszeren kívüli képzések, felnőttoktatás egyes formáinak intézményesülését a közművelődés feladatrendszerében,
· a hagyományos közösségi kulturális értékek átörökítése feltételeinek biztosítását, ennek keretében a város kulturális értékeinek, hagyományainak feltárását, megismertetését, ápolását, illetve a nemzetiségi önkormányzattal együttműködve a nemzetiségi lakosság hagyományainak, kulturális értékeinek feltárását, megismertetését, ápolását,  
· az amatőr alkotó- és előadó-művészeti tevékenység feltételeinek biztosítását.
· egyéb szabadidős szolgáltatást nyújt,
· esélyegyenlőség elősegítését célzó tevékenységeket és programokat szervez,

3.5. A költségvetési szerv szakágazati és TEÁOR kódja:
	
Alaptevékenység államháztartási szakágazata: 910110 Közművelődési intézmények tevékenysége

3.6. A szakmai alaptevékenységek kormányzati funkció szerinti megjelölése:

	
	kormányzati funkciószám
	kormányzati funkció megnevezése

	6
	082092
	Közművelődés – hagyományos közösségi kulturális értékek gondozása

	7
	082093
	Közművelődés – egész életre kiterjedő tanulás, amatőr művészetek

	8
	082094
	Közművelődés – kulturális alapú gazdaságfejlesztés

	9
	086090
	Egyéb szabadidős szolgáltatás

	10
	107080
	Esélyegyenlőség elősegítését célzó tevékenységek és programok



A költségvetési szerv vállalkozási tevékenységet nem végez.

3.7. A költségvetési szerv illetékessége, működési köre:

Berzence nagyközség közigazgatási területe.

3.8. A költségvetési szerv irányító szervének neve, székhelye:

Berzence Nagyközség Önkormányzatának Képviselő-testülete
7516 Berzence, Szabadság tér 19.

3.9. A költségvetési szerv fenntartójának neve, székhelye:

Berzence Nagyközség Önkormányzata
7516 Berzence, Szabadság tér 19.


3.10. A költségvetési szerv alapításának dátuma, alapító okiratának kelte, száma:

Alapítva: 1999. július 9.

Hatályos, egységes szerkezetbe foglalt alapító okiratának:

· kelte: 2022. december 19.,
· száma: BER/951-8/2022.,
· jóváhagyta: 81/2022.(XI.29.) képviselő-testületi határozat.

3.11. Az intézmény törzskönyvi azonosító adatai: 

Törzskönyvi azonosító száma: 656542 
Adószám: 16806874-1-14 
KSH statisztikai számjel: 16806874-9111-322-14
ÁHTI azonosító: 752709

3.12. A költségvetési szerv gazdálkodása:

Gazdasági szervezettel nem rendelkező költségvetési szerv. A gazdálkodással kapcsolatos feladatokat a Berzencei Polgármesteri Hivatal (székhelye: 7516 Berzence, Szabadság tér 19.) látja el.

3.13. A költségvetési szerv engedélyezett létszáma:

A Berzencei Zrínyi Miklós Művelődési Ház engedélyezett létszáma 4 fő, mely az alábbiak szerint oszlik meg:

· igazgató					1 fő
· technikai dolgozó			            2 fő

3.14. A költségvetési szerv nyitvatartási idejét az 1. számú melléklet tartalmazza. A nyitvatartási idő esetenként – rendezvényektől függően – meghosszabbítható. A meghosszabbítást a költségvetési szerv vezetője rendeli el.

3.15. A költségvetési szerv bélyegzőjének hivatalos szövege:

Berzencei Zrínyi Miklós Művelődési Ház, 7516 Berzence, Szabadság tér 2.



II. A KÖLTSÉGVETÉSI SZERV SZERVEZETI FELÉPÍTÉSE


1. A költségvetési szerv vezetése


1.1. A költségvetési szerv vezetője: 

A Berzencei Zrínyi Miklós Művelődési Ház vezetője az igazgató. Az igazgatót Berzence Nagyközség Önkormányzatának Képviselő-testülete bízza meg pályázat alapján, határozott, maximum 5 éves időtartamra, a jogszabályban megállapított képesítési követelményeknek megfelelően, munkaviszonyban és a Képviselő-testület menti fel. Az igazgatói munkakör betöltése a munka törvénykönyvéről szóló 2012. évi I. törvény, valamint a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet alapján történik.

Az igazgató tekintetében a munkáltatói jogokat (foglalkoztatási jogviszony létrehozása, felmondás, fegyelmi jogkör gyakorlása) Berzence Nagyközség Önkormányzatának Képviselő-testülete, az egyéb munkáltatói jogokat pedig a polgármester gyakorolja.

Az igazgató a költségvetési szerv egyszemélyi felelős vezetője, a munkaköri leírásban meghatározott feladatkör, hatáskör és felelősségi kör szerint.

A Berzencei Zrínyi Miklós Művelődési Ház intézményt az igazgató képviseli teljes jogkörrel.

Az intézmény képviseletére jogosult: Az intézmény kinevezett igazgatója, akadályoztatása esetén a vezető által írásban megbízott személy.

1.2. Utasítási jog, fegyelmi rend:

Az utasítási jogot a költségvetési szerv igazgatója gyakorolja. A feladat elvégzésére közvetlenül utasíthatja a költségvetési szerv dolgozóját.

1.3. Munkavédelmi ügyrend:

A Berzencei Zrínyi Miklós Művelődési Ház munkavédelmi tevékenységéért az igazgató a felelős. Az igazgató – egyszemélyi felelősségének megtartása mellett – a munkavédelmi tevékenységet más, arra alkalmas dolgozóra átruházhatja. Ehhez írásban megadja a szükséges jog- és hatáskört.

1.4. Összmunkatársi értekezlet:

A Berzencei Zrínyi Miklós Művelődési Ház igazgatója legalább évente egy alkalommal, de szükség szerint többször is munkatársi értekezletet hív össze. Feladata a költségvetési szerv és az egyes dolgozók munkájának értékelése, az aktuális feladatok ismertetése.


2. Főfoglalkozású dolgozók


A költségvetési szerv foglalkoztatottjai a munka törvénykönyve szerinti munkaviszonyban állnak. Az intézmény dolgozói felett a munkáltatói jogkört a Berzencei Zrínyi Miklós Művelődési Ház igazgatója gyakorolja azzal, hogy a polgármesternek a foglalkoztatási jogviszony létrehozása és felmondás esetén egyetértési joga van.

A Berzencei Zrínyi Miklós Művelődési Ház szakmai feladatait az igazgató látja el. 

A technikai dolgozók munkáját az igazgató irányítja, segíti, ellenőrzi. Az igazgató felelős a költségvetési szerv munkatervében rögzített tartalmi feladatok végrehajtásáért.

A dolgozók munkarendjét a 2. számú melléklet tartalmazza.


3. Helyettesítés rendje


A helyettesítés megszervezéséért a költségvetési szerv igazgatója a felelős.


4. A költségvetési szerv szervezeti ábrája

Igazgató




Technikai alkalmazottak



III. A KÖLTSÉGVETÉSI SZERV TEVÉKENYSÉGE, EGYÜTTMŰKÖDÉSI KÖTELEZETTSÉGE


1. Munkaterv


A Berzencei Zrínyi Miklós Művelődési Ház feladatait naptári évre elkészített közművelődési tervben kell rögzíteni minden év március 1-ig. A közművelődési tervet a fenntartó által előírt feladatok figyelembe vételével az igazgató készíti el. A közművelődési tervnek az éves költségvetési tervvel összhangban kell lennie. A munkatervet Berzence Nagyközség Önkormányzatának Képviselő-testülete hagyja jóvá.


2. A költségvetési szerv együttműködése más szervekkel


A költségvetési szerv tevékenységi körébe tartozó feladatok megkívánják, hogy munkáját összehangoltan végezze a helyi, a megyei és szükség szerint az országos szakmai szervezetekkel.

Együttműködési formák:

· együttműködési megállapodások,
· koordinációs értekezletek,
· vezetői szintű megbeszélések,
· jelentősebb rendezvények, közművelődési formák közös meghirdetése, lebonyolítása, működtetése.

Az együttműködési megállapodások aláírására a költségvetési szerv igazgatója jogosult.

3. A költségvetési szerv helyiségeinek, létesítményeinek használatba adása külső személyek részére

Az igénybevétel történhet térítésmentesen, illetve térítés ellenében. Térítés ellenében történő használatba adás esetén bérleti szerződést kell kötni, amelynek elkészítéséért az igazgató a felelős.

A teremhasználati díjakat és a térítésmentes használat eseteit Berzence Nagyközség Önkormányzatának Képviselő-testülete határozatban határozza meg.


4. Intézményi iratkezelés szabályzat

Az intézményben keletkező iratanyagok iratkezelését az igazgató látja el. Távollétében az igazgató által megbízott személy felelős az iratkezelési feladatok ellátásáért. Az igazgató általános hatállyal felel a szervezeti, működési és ügyrendi szabályok, valamint az irattári tervek és iratkezelési előírások folyamatos összhangjáért; az iratok jogszerű, szakszerű és biztonságos megőrzésére, kezelésére alkalmas irattár kialakításáért és működtetéséért; továbbá az iratkezeléshez szükséges tárgyi, technikai és személyi feltételek biztosításáért, felügyeletéért. Az iratkezelés részletes szervezeti rendjéről, szabályairól, az iratkezelésre, valamint az azzal összefüggő tevékenységekre vonatkozó feladat- és hatáskörökről külön iratkezelési szabályzat rendelkezik. 


V. ZÁRÓ RENDELKEZÉSEK


1. Az SZMSZ jóváhagyása


Az SZMSZ-t Berzence Nagyközség Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78/I.§ (4) bekezdés b) pontjában foglalt felhatalmazás alapján a ……/2026.(……) határozatával hagyta jóvá.




2. Az SZMSZ hatályba lépésének ideje


Az SZMSZ 2026. szeptember 1. napján lép hatályba.

Az SZMSZ hatályba lépésével egyidejűleg hatályát veszti a Zrínyi Miklós Nűvelődési Ház és Könyvtár 2008. május 27-től hatályos SZMSZ-e.



3. Az SZMSZ mellékletei


1. számú melléklet: A költségvetési szerv nyitvatartási rendje.
2. számú melléklet: Az egyes munkakörökhöz tartozó feladat- és hatáskörök, felelősségi szabályok.




Berzence, 2026. év …… hó …… nap.


	
	Márton-Szűcs Brigitta

	
	Igazgató
















1. számú melléklet


1. A Művelődési Ház nyitvatartása (Berzence, Szabadság tér 2.)


 Heti nyitvatartás:

Hétfő:	… - …
Kedd: 	… - … 
Szerda:             	… - ….
Csütörtök:	… - …
Péntek:	… - …
Szombat:	
Vasárnap:	 


2. A Bemutatóhely telephely nyitvatartása (Berzence, Szabadság tér 7.) 


Előzetes bejelentkezés alapján bármikor.

 



2. számú melléklet


Az egyes munkakörökhöz tartozó feladat- és hatáskörök, felelősségi szabályok


1. a, Az igazgató munkarendje:

Közvetlen felettese: Berzence Nagyközség Polgármestere. 

A munkakör rendeltetése az intézmény szakmai koordinálása, irányítása, felügyelete.

Az igazgató egyszemélyben felelős a költségvetési szerv működéséért, a költségvetési szervben folyó szakmai munkáért. Irányítja, összehangolja és ellenőrzi a szakmai és technikai dolgozók munkáját. Ellenőrzi az SZMSZ-ben és a belső szabályzatokban foglaltak megtartását, a munkafegyelem és etikai követelmények maradéktalan betartását. 

Az igazgató valamennyi dolgozó vonatkozásában gyakorolja a munkáltatói jogokat.

Feladatköre:

· összehangolja a költségvetési szerv dolgozóinak tevékenységét az intézményi cél megvalósítása érdekében,
· képviseli az intézményt más szervezetekkel, személyekkel szemben, megbízást ad a képviselet ellátására,
· összeállítja az éves munkatervet, a költségvetési tervezetet és jóváhagyásra a fenntartóhoz továbbítja,
· kapcsolatot tart a fenntartóval, a társintézményekkel és a civil szervezetekkel az intézményt érintő kérdésekben,
· szervezi a közművelődési tervben meghatározott feladatok végrehajtását,
· gondoskodik az intézményben folyó szakmai tevékenység feltételeiről, biztosítja a zavartalan működést,
· elkészíti és folyamatosan aktualizálja a költségvetési szerv SZMSZ-ét, a házirendet, valamint a más jogszabályokban előírt szabályzatokat, illetve gondoskodik a felsoroltaknak a fenntartó által történő jóváhagyásáról,
· végzi a panaszok és közérdekű bejelentések kivizsgálását és gondoskodik a megfelelő intézkedések megtételéről,
· megszervezi a munkavédelmi, a tűzvédelmi és az adatvédelmi feladatok ellátását,

Hatásköre:

· irányítja és ellenőrzi a költségvetési szerv dolgozóinak munkáját,
· gyakorolja a hatáskörébe tartozó munkáltatói jogköröket, javaslatot tesz a felügyeleti szervnek a hatáskörébe tartozó személyi kérdésekben,
· aláírási és kiadmányozási joggal rendelkezik,
· a költségvetési szerv nevében kötelezettségeket vállalhat és jogokat szerezhet,
· személyesen irányítja az alkalmazottak munkáját,
· javaslatokat dolgoz ki az intézmény fejlesztésére.

Felelős:

· a jóváhagyott közművelődési terv és költségvetés teljesítéséért, a rendeltetésszerű tevékenységért,
· a vagyonkezelésért, az épületek karbantartásáért,
· az egészségügyi, munkavédelmi, tűzrendészeti és adatvédelmi előírások megtartásáért,
· az intézményekben keletkező iratok szakszerű megőrzéséért, nyilvántartásáért.


2. Takarító technikai alkalmazott munkarendje:

Munkáját közvetlenül az igazgató irányítja, ellenőrzi, betegsége vagy akadályoztatása esetén neki köteles haladéktalanul bejelentést tenni.

Feladatköre:

· munkakörében köteles ellátni a művelődési ház helyiségeinek takarítását, a berendezések tisztántartását,
· feladata az intézmény előtti járdaszakasz tisztántartása,
· kíméli és óvja az intézmény berendezését, vagyontárgyait és ezt a látogatókkal is betartatja,
· idejében elvégzi a kisebb karbantartási munkálatokat, illetve az igazgatónak jelzi ezek szükségességét,
· az intézmény programjainak megfelelően köteles biztosítani a technikai feltételeket, a helyiségeket a rendezvény közvetlen felelősének rendelkezésére bocsátani,
· a takarításhoz a tisztítószereket a gazdaságossági szempontok figyelembe vételével használja fel,
· az igazgató irányítása alapján heti munkaprogram szerint dolgozik, figyelemmel kíséri az egyes rendezvényekhez és foglalkozásokhoz kapcsolódó tárgyi és technikai szükségleteket,
· takarítást köteles végezni a saját és más szervek rendezvényeinek alkalmával egyaránt,
· állami és önkormányzati ünnepségek alkalmával segít a dekorálásban, zászlók kirakásában,
· az igazgató intézkedései alapján munka idejében köteles napközi és esti rendezvényeken ügyeletet tartani,

Hatásköre:

· betartja és betartatja a költségvetési szerv ügyrendjét, munkarendjét, nyitvatartási rendjét, a munkavédelmi, tűzrendészeti és adatvédelmi szabályzatát,
· véleményt mondhat, javaslatot tehet a munkáját érintő kérdésekben,
· javaslatot tehet munkaeszközök, munkamódszerek fejlesztésére. 

Felelős:

· az egészségügyi, munkavédelmi, tűzrendészeti és adatvédelmi előírások megtartásáért,
· a költségvetési szerv leltár szerinti vagyontárgyaiért anyagilag is felelős. 



3. Kisegítő technikai alkalmazott munkarendje:

Munkáját közvetlenül az igazgató irányítja, ellenőrzi, betegsége vagy akadályoztatása esetén neki köteles haladéktalanul bejelentést tenni.

Feladatköre:

· munkakörében köteles az intézmény programjainak megfelelően biztosítani a technikai feltételeket, a helyiségeket a rendezvény közvetlen felelősének rendelkezésére bocsátani,
· részt vesz a rendezvények előkészítésében, szervezésében,
· a rendezvényekkel kapcsolatban informatikai feladatokat lát el (meghívók, plakátok, oklevelek megszerkesztése, elkészítése, technikai berendezések kezelése, üzemeltetése, stb.),
· kíméli és óvja az intézmény berendezését, vagyontárgyait és ezt a látogatókkal is betartatja,
· idejében elvégzi a kisebb karbantartási munkálatokat, illetve az igazgatónak jelzi ezek szükségességét,
· az igazgató intézkedései alapján munka idejében köteles napközi és esti rendezvényeken ügyeletet tartani.

Hatásköre:

· betartja és betartatja a költségvetési szerv ügyrendjét, munkarendjét, nyitvatartási rendjét, a munkavédelmi, tűzrendészeti és adatvédelmi szabályzatát,
· véleményt mondhat, javaslatot tehet a munkáját érintő kérdésekben,
· javaslatot tehet munkaeszközök, munkamódszerek fejlesztésére. 

Felelős:

· az egészségügyi, munkavédelmi, tűzrendészeti és adatvédelmi előírások megtartásáért,
· a költségvetési szerv leltár szerinti vagyontárgyaiért anyagilag is felelős. 



Megismerési nyilatkozat

A szervezeti és működési szabályzatban foglaltakat megismertem. Tudomásul veszem, hogy az abban foglaltakat a munkavégzésem során köteles vagyok betartani.

